SAMCO เจาะกลุ่มคนทำงานใกล้เคียงโครงการ แจกส่วนลดพิเศษกระตุ้นยอดขาย
SAMCO เจาะกลุ่มคนทำงานใกล้เคียงโครงการบ้านสัมมากร ล่าสุดแจกส่วนลดพิเศษเริ่มต้น 3-5 แสนบาท กระตุ้นยอดขายโครงการ "ชัยพฤกษ์-วงแหวน"
15 มิ.ย. 2558

บริษัท สัมมากร จำกัด (มหาชน) หรือ SAMCO ระบุว่าบริษัทได้รุกตลาดกลุ่มคนทำงานในละแวกใกล้เคียงโครงการบ้านสัมมากรแต่ละแห่ง โดยล่าสุดนำร่องเจาะตลาดโครงการสัมมากรชัยพฤกษ์-วงแหวน ที่มีทำเลเดินทางสะดวกออกสู่ถนนแจ้งวัฒนะ ซึ่งเป็นแหล่งรวมอาคารสำนักงานขนาดใหญ่ในระยะเวลาเพียง 30 นาที
โดยให้สิทธิพิเศษสำหรับพนักงานบริษัทขนาดใหญ่บนถนนแจ้งวัฒนะ อย่างบริษัท สามารถคอร์ปอเรชั่น จำกัด (มหาชน) หรือ SAMART เป็นที่แรก ด้วยข้อเสนอให้รับสิทธิ์ส่วนลดเงินสด เริ่มต้น 3-5 แสนบาททันที โดยขึ้นอยู่กับขนาดบ้าน พร้อมมอบฟรีค่าใช้จ่ายวันโอนเมื่อซื้อบ้านสัมมากรทุกโครงการ โดยเฉพาะโครงการชัยพฤกษ์-วงแหวน ข้อเสนอพิเศษดังกล่าวจะสิ้นสุดเดือนก.ค.นี้